**მწვანე ტურიზმი**

**პროექტის მიზანი**

1.აუთვისებელი ტერიტორიების მიზნობრივი დატვირთვა ;

2.რეგიონში ტურისტის მოგზაურობის სიმბოლიზირება - რეგიონში ყოფნის პერიოდში თითოეული ტურისტი რგავს თითო ხეს სიმბოლურად , რის გამოც იზრდება ალბათობა იმისა რომ ის რეგიონში ისევ დაბრუნდება, რათა ნახოს მის მიერ დარგული ხის მდგომარეობა;

3.ტურისტს სამახსოვროდ მიაქვს სერთიფიკატი სუვენირის სახით.

4.ბუნებრივი გარემოს აღდგენა;

5.სუფთა ჰაერი;

6.გამწვანების ზოლის გაზრდა;

7.გამწვანების ერთიან პრობლემაში ტურისტების ჩართვით მათი მოტივირება;

8.ეკოლოგიური ტურიზმის განვითარება;

9.რეგიონში ტურიზმის განვითარების ხელშეწყობა ;

10.ახალი ტურისტული პროდუქტის შექმნა.

**პროექტის დასაბუთება და აღწერა**

"მწვანე ტურიზმი " ნებისმიერ მოგზაურს აძლევს შესაძლებლობას მიიღოს საერთაშორისო გამოწვევა, რაც ხე-მცენარეების დარგვას გულისხმობს და შეიტანოს წვლილი ადგილობრივი ტურიზმის განვითარებაში. ტურისტზე გაიცემა სერთიფიკატი სუვენირის სახით, რომელიც ადასტურებს, რომ მან ნამდვილად დარგო ხე ერთ-ერთი თავისი მოგზაურობის დროს .ხეზე, რომელსაც რგავს ტურისტი, დატანილი იქნება ამავე ტურისტის სახელი და გვარი და შესაბამისად ამ ხეს ენიჭება თავისი სახელობის სტატუსი. ყოველივე აღნიშნულის შედეგად იზრდება ალბათობა იმისა, რომ ის რეგიონში ისევ დაბრუნდება, რათა ნახოს მის მიერ დარგული ხის მდგომარეობა.

**მოსალოდნელი შედეგები**

2018 წლის , 9 თვის მონაცემებით აჭარაში დაახლოებით 2 000 000 საერთაშორისო მოგზაურის ვიზიტი დაფიქსირდა. პროექტში მოგზაურების საერთო რაოდენობის მინიმუმის, დაახლოებით 0.1 %-ის ჩართულობით რეგიონს 2 000 ხე შეემატება. აღსდგება მწვანე საფარი და ერთ სულ მოსახლეზე გამწვანების რაოდენობა მიაღწევს საერთაშორისო სტანდარტებით განსაზღვრულ ნორმას 12-15 კვ/მ. ამ ეტაპზე ჩვენს რეგიონში გამწვანების თითქმის ორჯერ დაბალი მაჩვენებელი ფიქსირდება.

ქალაქში სწორად დარგული ურბანული ხეები გვიმცირებს კომუნალურ გადასახადებს: „ზამთარში აკავებს ცივი ჰაერის ნაკადებს და ქარს, ზაფხულში კი მეტი ჩრდილი აქვს და კონდიცირებაზე ნაკლები გვეხარჯება. სწორად დარგული ურბანული ხეები აკავებს წვიმას, ნიადაგიდან იწოვს წყალს და ფუნდამენტს იცავს ნესტისგან. ამასთან, სტატისტიკურად, რაც უფრო გამწვანებულია ქალაქი, მით ნაკლებია კრიმინალი. ადამიანის ფსიქიკაზე დიდი გავლენა აქვს მწვანე საფარს. ის, რომ ჟანგბადს გამოყოფს, ეს ყველამ ვიცით .

გაიზრდება ტურისტის ქვეყანაში დაბრუნების ალბათობა. რაც დადებითად აისახება ქვეყნის ეკონომიკაზე.

აღდგება აუთვისებელი ტერიტორიები, რომლებიც ქალაქს იერსახეს უკარგავს.

შეიქმნება ახალი ტურისტული პროდუქტი.